Freaky!

«Freaky!» er en pop-diskosang fra 2020 som fremføres av den italienske sangeren Senhit. Sangen er San Marinos bidrag til Eurovision Song Contest 2020 i Rotterdam i Nederland. «Freaky!» er komponert av Gianluigi Fazio, Henrik Steen Hansen og Nanna Bottos. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

Om sangen 
6. mars 2020 ble den italienske sangeren Senhit internt valgt av kringkasteren San Marino RTV til å representere landet i Eurovision Song Contest 2020. Sangeren offentliggjorde to sanger – «Freaky!» og «Obsessed» – som folk kunne stemme mellom i en to dager lang internettavstemning. 9. mars 2020 offentliggjorde Senhit at «Freaky!» hadde fått flest stemmer og dermed var San Marinos bidrag i konkurransen. Sangen er skrevet av Gianluigi Fazio, Henrik Steen Hansen og Nanna Bottos.

Eurovision Song Contest 

I januar 2020 ble San Marino trukket til å delta i semifinale 2 av Eurovision Song Contest. Semifinalen skulle ha vært arrangert i Rotterdam Ahoy i Nederland torsdag 14. mai. San Marino debuterte i konkurransen i 2008 og har kvalifisert seg til finalen to ganger tidligere, senest i med Serhat og «Say Na Na Na» i 2019.

Avlysningen 
På grunn av koronavirusutbruddet i Europa vinteren 2020 besluttet EBU å avlyse Eurovision Song Contest 2020 for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen.

Referanser 

 
 
 
 

Bidrag til Eurovision Song Contest 2020
Sanger fra 2020